Žaloba podaná 15. augusta 2023 – HX/Rada
(vec T-502/23)
Jazyk konania: bulharčina
Účastníci konania
Žalobca: HX (v zastúpení: St. Koev, Rechtsanwalt)
Žalovaná: Rada Európskej únie
Návrhy
Žalobca navrhuje, aby Všeobecný súd:
rozhodol, že táto žaloba je prípustná a dôvodná v celom jej rozsahu a rozhodol, že všetky žalobné dôvody uvedené na jej podporu sú dôvodné,
určil, že napadnuté akty nemožno zrušiť čiastočne,
zrušil rozhodnutie Rady (SZBP) 2023/1035 z 25. mája 2023, ktorým sa mení rozhodnutie 2013/255/SZBP o reštriktívnych opatreniach s ohľadom na situáciu v Sýrii1, v rozsahu, v akom sa týkajú žalobcu,
zrušil vykonávacie nariadenie Rady (EÚ) 2023/1027 z 25. mája 2023, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii1, v rozsahu, v akom sa týka žalobcu,
uložil Rade Európskej únie povinnosť nahradiť všetky trovy konania, odmeny a iné trovy súvisiace s obhajobou žalobcu.
Dôvody a hlavné tvrdenia
Na podporu svojej žaloby žalobca uvádza sedem žalobných dôvodov.
Prvý žalobná dôvod sa zakladá na podstatnom porušení práva na obhajobu a práva na spravodlivý proces.
Druhý žalobný dôvod sa zakladá na nesplnení povinnosti odôvodnenia Radou.
Tretí žalobný dôvod sa zakladá na porušení práva na účinnú súdnu ochranu.
Štvrtý žalobný dôvod sa zakladá na nesprávnom posúdení Radou.
Piaty žalobný dôvod sa zakladá na porušení práva vlastniť majetok, zásady proporcionality a slobody podnikania.
Šiesty žalobný dôvod sa zakladá na porušení práva na primerané životné podmienky.
Siedmy žalobný dôvod sa zakladá na vážnom porušení práva na dobrú povesť.
____________
1 Ú. v. EÚ L 139, 2023, s. 49.
1 Ú. v. EÚ L 139, 2023, s. 1.